Hinn flokkurinn samanstóð af minni fuglum sem allir lifa á norðurhveli jarðar og eru oft með fjölskrúðugara litarhaft en fyrrgreindi flokkurinn . Í flokkunarfræðisögu skúmsins hefur latnseska heitið breyst í tímans rás . Árið 1886 nefndist hann Megalestris skua og á ensku aðeins „ skua “ . Svona hélst nafngiftin í tæpa hálfa öld þar til enskumælandi fuglafræðingar tóku að nefna hann „ Northern skua “ og gáfu honum fræðiheitið Catharacta skua . Nú eru rúm 20 ár síðan að farið var að kalla skúminn „ great skua “ á ensku og árið 2000 var flokkun hans endurskoðuð að nýju og hann settur í ættkvíslina Stercorarius ásamt hinum þremur tegundum ættarinnar sem lifa á norðurhveli jarðar . Því er ættkvíslaheiti hans breytilegt eftir því hversu gamlar heimildirnar eru - hvort hann nefnist Catharacta eða Stercorarius skua .